KOMISIJOS SPRENDIMAS
2009 m. rugsėjo 18 d.
įgyvendinantis Tarybos direktyvos 2008/73/EB nuostatas dėl internetinių informacijos puslapių, kuriuose skelbiami pagal Bendrijos veterinarijos ir zootechnikos sričių teisės aktus valstybių narių patvirtintų įstaigų ir laboratorijų sąrašai
(pranešta dokumentu Nr. C(2009) 6950)
(Tekstas svarbus EEE)
(2009/712/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 6a straipsnio trečią pastraipą, 11 straipsnio 6 dalį ir 13 straipsnio 6 dalį,
atsižvelgdama į 1977 m. liepos 25 d. Tarybos direktyvą 77/504/EEB dėl grynaveislių veislinių galvijų (2), ypač į jos 4a straipsnio 2 dalį,
atsižvelgdama į 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai galvijų sperma bei jos importui (3), ypač į jos 5 straipsnio 3 dalį ir 9 straipsnio 3 dalį,
atsižvelgdama į 1988 m. gruodžio 19 d. Tarybos direktyvą 88/661/EEB dėl veislinėms kiaulėms taikytinų zootechninių reikalavimų (4), ypač į jos 4a straipsnio antrą pastraipą,
atsižvelgdama į 1989 m. gegužės 30 d. Tarybos direktyvą Nr. 89/361/EEB dėl grynaveislių veislinių avių ir ožkų (5), ypač į jos 5 straipsnio antrą pastraipą,
atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (6), ypač į jos 5 straipsnio 3 dalį ir 8 straipsnio 3 dalį,
atsižvelgdama į 1990 m. birželio 26 d. Tarybos direktyvą 90/427/EEB dėl zootechninių ir genealoginių reikalavimų, reglamentuojančių Bendrijos vidaus prekybą arklinių šeimos gyvūnais (7), ypač į jos 5 straipsnio antrą pastraipą,
atsižvelgdama į 1990 m. birželio 26 d. Tarybos direktyvą 90/428/EEB dėl prekybos varžyboms skirtais arklinių šeimos gyvūnais ir nustatančią dalyvavimo varžybose sąlygas (8), ypač į jos 4 straipsnio 3 dalį,
atsižvelgdama į 1990 m. birželio 26 d. Tarybos direktyvą 90/429/EEB dėl gyvūnų sveikatos reikalavimų, taikomų Bendrijos vidaus prekybai naminių kuilių sperma ir jos importui (9), ypač į jos 5 straipsnio 3 dalį ir 8 straipsnio 3 dalį,
atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (10), ypač į jos 4 straipsnio trečią pastraipą ir 6a straipsnio antrą pastraipą,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (11), ypač į jos 8a straipsnio 6 dalį ir 8b straipsnio 5 dalies antrą pastraipą,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (12), ypač į jos 10 straipsnio 4 dalies b punktą,
atsižvelgdama į 1992 m. balandžio 29 d. Tarybos direktyvą 92/35/EEB, nustatančią afrikinės arklių ligos kontrolės reikalavimus ir kovos su ja priemones (13), ypač į jos 14 straipsnio 1 dalį,
atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (14), ypač į jos 13 straipsnio 2 dalies d punkto trečią pastraipą ir 17 straipsnio 3 dalies b punkto penktą pastraipą,
atsižvelgdama į 1992 m. liepos 14 d. Tarybos direktyvą 92/66/EEB, nustatančią Bendrijos Niukaslio ligos kontrolės priemones (15), ypač į jos 14 straipsnio 5 dalies antrą pastraipą,
atsižvelgdama į 1992 m. gruodžio 17 d. Tarybos direktyvą 92/119/EEB, nustatančią Bendrijos bendrąsias tam tikrų gyvūnų ligų kontrolės priemones ir konkrečias priemones nuo kiaulių vezikulinės ligos (16), ypač į jos 17 straipsnio 7 dalį,
atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (17), ypač į jos 15 straipsnio 1 dalies antrą pastraipą,
atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (18), ypač į jo 3 straipsnio 3 dalį,
atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (19), ypač į jos 17 straipsnio 1 dalies b punkto antrą pastraipą,
atsižvelgdama į 2002 m. birželio 27 d. Tarybos direktyvą 2002/60/EB, nustatančią konkrečias nuostatas dėl afrikinio kiaulių maro kontrolės ir iš dalies pakeičiančią Direktyvos 92/119/EEB nuostatas dėl Tešeno ligos ir afrikinio kiaulių maro (20), ypač į jos 18 straipsnio 1 dalies b punktą,
atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (21), ypač į jos 51 straipsnio 2 dalį,
kadangi:
(1)
Bendrijos vidaus prekyba tam tikrais gyvais gyvūnais ir jų produktais yra leidžiama tik tose įstaigose, kurios atitinka Bendrijos teisės aktus ir kurios tuo tikslu yra patvirtintos valstybės narės, kurioje jos yra įsikūrusios, kompetentingų institucijų.
(2)
2008 m. liepos 15 d. Tarybos direktyvoje 2008/73/EB, supaprastinančioje veterinarijos ir zootechnikos sričių informacijos atnaujinimo ir skelbimo taisykles (22), nustatyta, kad valstybės narės turi parengti, nuolat atnaujinti ir sudaryti veterinarijos ir zootechnikos sričių patvirtintų įstaigų sąrašus, kurie būtų prieinami kitoms valstybėms narėms ir visuomenei.
(3)
Be to, Direktyvoje 2008/73/EB nustatyta, kad valstybės narės yra atsakingos už tai, kad kitoms valstybėms narėms ir visuomenei būtų teikiama naujausia informacija apie nacionalines etalonines laboratorijas ir tam tikras kitas laboratorijas, kurias jos paskyrė laikydamosi Bendrijos teisės aktų atitinkamų nuostatų.
(4)
Siekiant, kad valstybėms narėms ir visuomenei būtų lengviau prieinami patvirtintų įstaigų ir laboratorijų sąrašai, jie valstybių narių turėtų būti skelbiami elektronine forma internetiniuose informacijos puslapiuose.
(5)
Komisija valstybėms narėms turėtų padėti šiuos sąrašus paskelbti kitoms valstybėms narėms ir visuomenei, suteikdama interneto svetainės, kurioje bus skelbiami valstybių narių nacionaliniai internetinių informacijos puslapių adresai, adresą.
(6)
Siekiant palengvinti valstybių narių keitimąsi informacija elektroninėmis priemonėmis ir užtikrinti skaidrumą ir suprantamumą, svarbu, kad visoje Bendrijoje sąrašai būtų pateikiami vienoda forma. Todėl šio spendimo prieduose reikėtų nustatyti internetinių informacijos puslapių išdėstymo pavyzdžius.
(7)
Arklinių šeimos gyvūnų atveju, pagal Direktyvos 90/427/EEB 5 straipsnį kilmės knygas tvarkančių ar rengiančių įstaigų, kurios yra oficialiai patvirtintos ar pripažintos, sąraše taip pat turėtų būti nurodyta informacija, kurią įtraukti reikia pagal 2008 m. birželio 6 d. Komisijos reglamento (EB) Nr. 504/2008, kuriuo įgyvendinamos Tarybos direktyvų 90/426/EEB ir 90/427/EEB nuostatos dėl arklinių identifikavimo metodų (23), 22 straipsnį; sąrašo formos taip pat turėtų būti lengvai pritaikomos kitų įstaigų, kurios išduoda tapatybės nustatymo dokumentus registruotiems arklinių šeimos gyvūnams ar veislei ir reprodukcijai skirtiems arklinių šeimos gyvūnams, sąrašams.
(8)
1990 m. birželio 26 d. Tarybos direktyvos 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (24), 7 straipsnio 1 dalyje daroma nuoroda į Direktyvos 64/432/EEB 2 straipsnio 2 dalies o punktą reiškia prievolę sudaryti surinkimo centrų (įskaitant turgavietes ir paskirstymo centrus), kurie yra patvirtinti prekybos arklinių šeimos gyvūnais tikslais, sąrašą.
(9)
Valstybės narės Direktyvą 2008/73/EB į nacionalinę teisę turi perkelti vėliausiai iki 2010 m. sausio 1 d. Atitinkamai iki šios datos turėtų būti paskelbti internetiniai informacijos puslapiai.
(10)
2007 m. gruodžio 6 d. Komisijos sprendimu 2007/846/EB, nustatančiu valstybių narių patvirtintų remiantis įvairiomis Bendrijos veterinarijos teisinėmis nuostatomis, sąrašų pavyzdį ir šių sąrašų perdavimo Komisijai taisykles (25), nustatomas bendras kai kurių valstybių narių patvirtintų įstaigų sąrašų pavyzdys ir šių sąrašų perdavimo taisyklės.
(11)
Siekiant Bendrijos teisės aktų aiškumo, Sprendimas 2007/846/EB turėtų būti panaikintas ir pakeistas šiuo sprendimu.
(12)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto ir Zootechnikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Internetiniai informacijos puslapiai
1. Vėliausiai iki 2010 m. sausio 1 d. valstybės narės sukuria internetinius informacijos puslapius, kad kitoms valstybėms narėms ir visuomenei būtų prieinami elektroniniai toliau nurodytų įstaigų ir laboratorijų, kurios yra patvirtintos, pripažintos ar kitu būdu paskirtos laikantis I priede išvardytų direktyvų („patvirtinimas“), sąrašai:
a)
veterinarijos srities įstaigų, išvardytų II priedo 1 skyriuje;
b)
zootechnikos srities įstaigų, išvardytų II priedo 2 skyriuje;
c)
laboratorijų, išvardytų II priedo 3 skyriuje.
2. Valstybės narės internetinius informacijos puslapius parengia pagal II priede nustatytus pavyzdžius ir laikydamosi III priede nustatytų papildomų reikalavimų.
3. Valstybės narės nuolat atnaujina internetinius informacijos puslapius, juose nurodydamos informaciją apie kiekvieną naują patvirtintą įstaigą ar laboratoriją, taip pat apie kiekvieną Bendrijos nuostatų nebeatitinkančią įstaigą ar laboratoriją, kurios patvirtinimas sustabdytas ar panaikintas.
4. Valstybės narės savo internetinių informacijos puslapių adresą praneša Komisijai.
2 straipsnis
Panaikinimas
Sprendimas 2007/846/EB panaikinamas nuo 2010 m. sausio 1 d.
3 straipsnis
Adresatai
Šis sprendimas skirtas valstybėms narėms.
Priimta Briuselyje, 2009 m. rugsėjo 18 d.